cyanic-selkie/wikianc huggingface dataset:
დედამიწის სტრუქტურა
მანტია შედგება 3 ფენისაგან და ვრცელდება მოხოროვიჩიჩის ზედაპირიდან 2900 კმ სიღრმეზე (დედამიწის ბირთვამდე). B ფენის ზედა ნაწილი, რომელიც უშუალოდ ქერქს მოსდევს, ცნობილია სუბსტრატის სახელწოდებით და ქერქთან ერთად შეადგენს ლითოსფეროს. დედამიწის ბირთვის საშუალო რადიუსი დაახლოებით 3,500 კმ უდრის და იყოფა გარეგან ბირთვად (E), გარდამავალ ზონად (F) და შიდა ბირთვად (G), რომლის რადიუსია 1,3 ათ. კმ. მანტია მოიცავს დედამიწის (ატმოსფეროს გარეშე) 83% და მასის 67%.
დედამიწის ბირთვი დედამიწის ცენტრალური ნაწილია, რომელიც შემოსაზღვრულია 3470 კმ საშუალო რადიუსის მქონე სფერული ზედაპირით. მდებარეობს 2900 კმ სიღრმეზე მანტიის ქვემოთ. დედამიწის ბირთვს ყოფენ გარეგან ბირთვად (E ფენა), გარდამავალ ზონად (F ზონა) და შიგაბირთვად (G ფენა). მის შესახებ ცოტა რამ არის ცნობილი. ყოველი ინფორმაცია მიღებულია არაპირდაპირი გეოფიზიკური და გეოქიმიური მეთოდებით.
აღსანიშნავია, რომ დედამიწის წიაღში ტემპერატურა სიღრმესთან ერთად მატულობს: კონტინენტური ქერქის ქვეშ იგი 600-700 °C ტოლია, მანტიაში (C ფენაში) — 1500-1800 °C, ბირთვში (სავარაუდოდ) 4000-5000 °C არ აღემატება.
ლიტერატურა
კატეგორია:დედამიწის აგებულება
გენო წულაია
გენო წულაია (დ. 17 იანვარი, 1930, სოხუმი, საქართველოს სსრ — გ. 18 სექტემბერი, 2000)— ქართველი რეჟისორი, მსახიობი, სცენარისტი, კომპოზიტორი. საქართველოს ხელოვნების დამსახურებული მოღვაწე (1979). საკავშირო კინოფესტივალის ლაურეატი (1985).
ბიოგრაფია
გენო წულაია დაიბადა 1930 წლის 17 იანვარს სოხუმში. 1948 წელს დაამთავრა სოხუმის მუსიკალური სასწავლებელი. 1948-1950 წლებში სწავლობდა ოდესის სამედიცინო ინსტიტუტში. 1957 წელს დაამთავრა საკავშირო კინემატოგრაფიის ინსტიტუტის სარეჟისორო ფაკულტეტი (მიხეილ ჭიაურელისა და იური გენიკას სახელოსნო). 1957 წლიდან კინოსტუდია „ქართული ფილმის“ რეჟისორია. 1981 წელს დაამთავრა თბილისის შოთა რუსთაველის სახელობის თეატრალური ინსტიტუტის კინოფაკულტეტი. ფილმებს იღებდა მეუღლესთან, კინორეჟისორ ნელი ნენოვასთან ერთად. 1993 წლიდან ცხოვრობდა ბულგარეთში.
რესურსები ინტერნეტში
კატეგორია:ქართველი მსახიობები კატეგორია:ქართველი რეჟისორები კატეგორია:ქართველი სცენარისტები კატეგორია:ქართველი კომპოზიტორები კატეგორია:დაბადებული 17 იანვარი კატეგორია:დაბადებული 1930 კატეგორია:გარდაცვლილი 2000 კატეგორია:სოხუმში დაბადებულები
ატომის რადიუსი
ატომის რადიუსი ეწოდება მანძილს ამ ატომის ბირთვსა და ელექტრონული გარსის ყველაზე შორს მდებარე ელექტრინის სტაბილურ ორბიტას შორის. ახლა მიღებულია ამ პარამეტრის პიკომეტრებში (1 pm = 10−12m) გამოსახვა. ადრე ამ მიზნისათვის იყენებდნენ ანგსტრემს (1 Å = 10−10m).
ატომის რადიუსის შეფასება
კვანტური მექანიკის მიხედვით, ატომებს არ გააჩნიათ მკაფიო ზუსტი საზღვარები, მაგრამ ელექტრონის პოვნის შესაძლებლობა რომელიც დაკავშირებულია ამ ატომის ბირთვთან, მისგან გარკვეულ მანძილზე მკვეთრად მცირდება მანძილის გაზრდასთან ერთად. ამიტომ ატომს მიაწერენ რაღაც რადიუსს, რომლის შიგნითაც მოიაზრება ელექტრონული სიმჭიდროვის უდიდესი ნაწილი (90%-ზე მეტი).
ატომის რადიუსი და ბირთვებსშორისი მანძილი
უმეტეს შემთხვევაში ორი ატომის ბირთვებს შორის უმოკლესი მანძილი მართლაც მიახლოებით ტოლია ამ ატომების რადიუსების ჯამს. ატომებს შორის კავშირების ტიპის მიხედვით განასხვავებენ ლითონურს (მეტალური), იონურს, კოვალენტურ და ზოგ სხვა ატომურ რადიუსებს.
რესურსები ინტერნეტში
http://www.xumuk.ru/encyklopedia/406.html
კატეგორია:ატომური ფიზიკა კატეგორია:კრისტალოქიმია კატეგორია:ატომები
ღირსი კოზმა
მინი|მარჯვნივ|200px| ღირსი კოზმა (გ. 787) — კათოლიკური და მართლმადიდებელი ეკლესიის წმინდანი, მისი ხსენების დღე არის ძველი სტილით 12 ოქტომბერი (ამ დღეს მოიხსენიებენ კათოლიკეები), ახალი სტილით - 25 ოქტომბერი.
რესურსები ინტერნეტში
კატეგორია:VIII საუკუნის ქრისტიანი წმინდანები კატეგორია:გარდაცვლილი 787
კლიმატის ცვლილების კონვენცია
thumb|კონვენციის ლოგო გაერთიანებული ერების ორგანიზაციის კონვენცია კლიმატის ცვლილების შესახებ — საერთაშორისო ხელშეკრულება, რომლის მიზანია ატმოსფეროში სათბურის აირების კონცენტრაციის ზრდის და ამით გამოწვეული გლობალური დათბობის შეჩერება. კონვენციას ხელი მოეწერა 1992 წელს, რიო დე ჟანეიროში, გაერთიანებული ერების ორგანიზაციის კონფერენციაზე „გარემო და განვითარება“.
ხელშეკრულების საწყისი ვარიანტი (საკუთრივ ჩარჩო-კონვენცია) სათბური არიების გაფრქვევის რაიმე კონკრეტულ ზღვრებს არ ადგენდა. ასეთი ზღვრები დგინდება ქვე–ხელშეკრულებებით, ე.წ. „ოქმებით“ („პროტოკოლებით“). ჯერჯერობით მიღებულია ერთი ასეთი ოქმი — კიოტოს ოქმი, თუმცა უახლოეს წლებში დაგეგმილია შემდეგი ოქმის მომზადება და მიღება.
1992 წლიდან კლიმატის ცვლილების კონვენციას მსოფლიოს პრაქტიკულად ყველა ქვეყანა შეუერთდა.
რესურსები ინტერნეტში
კატეგორია:ეკოლოგია კატეგორია:გარემოს დაცვა კატეგორია:გარემოსდაცვითი ხელშეკრულებები
ნამარხი ცხოველები
ნამარხი ერთუჯრედიანები 2 რაზმითაა წარმოდგენილი, ესენია ფორამინიფერები და რადიოლარიები, რომელთა ნაშთები დიდი რაოდენობით გვხვდება კამბრიული პერიოდიდან მოყოლებული და ხშირად ქმნიან ქანებს (ფუზულინებიანი კირქვები, თეთრი ცარცი, რადიოლარიტები და სხვა). უმდაბლესი მრავალუჯრედიანები — ღრუბლები პროტეროსოური ერიდან არიან ცნობილი, ნაწლავღრუიანები — ადრინდელი პალეოზოური დროიდან. თანამედროვე ნაწლავღრუიანების მონათესავე ფორმების გარდა ადრინდელი პალეოზოურ დროში ამ ჯგუფის მეტად თავისებური წარმომადგენლებიც არსებობდნენ: სტრომატოპორები, ტაბულატები, ოთხსხივიანი მარჯნები და სხვა. ადრინდელი კამბრიული ეპოქის ცხოველთა საინტერესო ჯგუფს შეადგენენ არქეოციათები. ნამარხი ჭიების ნაშთები ძალზე იშვიათია. ჩვეულებრივ პოულობენ მათ სავალებს. ხავსელები და მხარფეხიანები ნაირგვარი ჯგუფებით იყვნენ წარმოდგენილი პალეოზოურ ერაში, მოლუსკების უძველესი ნაშთები ადრინდელი პალეოზოური დროიდანაა ცნობილი. განსაკუთრებით განვითარდა ეს ჯგუფი მეზოზოურსა და კაინოზოურ ერებში. თავფეხიანები მაქსიმალურად განვითარდნენ მეზოზოურ ერაში, მესამეული პერიოდის დასაწყისისათვის კი გადაშენდნენ. მათგან დღემდე მხოლოდ ერთმა გვარმა (Nautilus) მოაღწია. ნამარხი ფეხსახსრიანები ჯერ კიდევ კამბრიულისწინა დროიდან არიან ცნობილი. ადრინდელ პალეოზოურ დროში ეს ჯგუფი ტრილობიტებითა და გიგანტური მორიელებით იყო წარმოდგენილი. დევონურ პერიოდში გაჩნდნენ მწერები, ობობასნაირები და სხვა. კანეკლიანები პირველად ადრინდელ პალეოზოურ დროში ჩნდებიან და წარმოდგენილი არიან ცისტოიდებით.
კანეკლიანებიდან შროშნები და ბლასტოიდები უმეტესად პალეოზოურ ერაში განვითარდნენ, ზღვის ზღარბები და ვარსკვლავები კი უფრო გვიან — მეზოზოურსა და კაინოზოურ ერებში. ნახევრად ქორდიანებიდან მხოლოდ გრაფტოლითები გვხვდება ნამარხების სახით. ისინი ადრინდელ პალეოზოური დროის ზღვის კოლონიური ცხოველები იყვნენ. უძველესი — სილურული პერიოდის ხერხემლიანები უყბოებოს კლასითაა წარმოდგენილი. პალეოზოური ერის უყბოებს სხეული ძვლოვანი ფირფიტებით ან ეკლებით ჰქონდათ დაფარული. დევონურ პერიოდში გაჩნდნენ ხრტილოვანი თევზები, რომელთაც თანამედროვეებისაგან განსხვავებით, შიდა ჩონჩხში ძვლის ელემენტები გააჩნდათ და სხეულიც ძვლოვანი ფირფიტებით ჰქონდათ დაფარული. ამ დროსვე გაჩნდნენ მტევანფარფლიანები, უმდაბლესი სხივფარფლიანები და ორგვარადმსუნთქავები. საკუთრივ ძვლიანი თევზები წარმოიშვნენ მხოლოდ მეხოხოურ ერაში. ხმელეთის ხერხემლიანების უძველესი ნაშთები ზედა დევონური ნალექებიდანაა ცნობილი. ტრიასულ პერიოდამდე არსებული ამფიბიების ყველა ჯგუფი სტეგოცეფალების სახელითაა ცნობილი. კარბონულსა და პერმულ პერიოდებში ფართოდ გავრცელდნენ ქვეწარმავლები, რომლებიც ბევრი ნიშნით სტეგოცეფალებს ჰგავდნენ. ქვეწარმავლები ყველაზე უკეთ მეზოზოურ ერაში განვითარდნენ. ამ დროს არსებობდნენ დინოზავრები, ნიანგები, იქთიოზავრები, პლეოზიოზავრები, მფრინავი ქვეწარმავლები (რამფორინქუსი, პტერონოდონი). მათ თანადროულად ცხოვრობდნენ გრძელკუდიანი და კბილებით აღჭურვილი არქაული ფრინველები (არქეოპტერიქსი) და პრიმიტიული ძუძუმწოვრები. ფრინველები და ძუძუმწოვრები განსაკუთრებით კაინოზოური ერის დასაწყისიდან განვითარდნენ. მესამეული პერიოდის ძუძუმწოვართა შორის აღსანიშნავია: ტიტანოთერიუმი, ინდრიკოთერიუმი, მასტოდონტი, ჰიპარიონი და სხვა. მესამეული და მეოთხეული პერიოდების საზღვარზე გაჩნდა ადამიანი. მეოთხეულ პერიოდში ევროპასა და აზიაში არსებობდა მამონტი, ბეწვიანი მარტორქა, გიგანტური ირემი და სხვა.
ლიტერატურა
კატეგორია:ცხოველები
პასტუხოვის სურო
პასტუხოვის სურო (Hedera pastuchowii) — მრავალწლოვანი, ხისებრი მცენარე არალიისებრთა ოჯახისა. იშვიათი სახეობაა. შემცირებულია რაოდენობაში, რის გამოც შეტანილია საქართველოს „წითელ წიგნებში“.
წარმოადგენს მაღალ წვეტიან ბუჩქნარს, რომელიც განფენილია მიწაზე ან ემაგრება ხეების ღეროს ფესვების მეშვეობით. ყლორტი ღია ყავისფერია, იშვიათი ბეწვით. ფოთლები წვრილია, ღია მომწვანო, რომელთა სიგრძეა 10 სმ, ხოლო სიგანე 6 სმ. ნაყოფი მოშავოა (დიამეტრი 6-10 სმ). მიწაზე გართხმული ყლორტების ფოთლები მომრგვალოკვერცხისებრია, მთლიანი ან დანაკვთული, მხოხავი ყლორტებისა — მოგრძოკვერცხისებრნი. ყვავილედი სწორად მდგომი ქოლგაა. გვირგვინი პატარაა და მწვანე ფერის. ყვავის აგვისტო-ოქტომბერში, ნაყოფმსხმოიარობს დეკემბერ-მარტში.
იზრდება ფოთლოვან ტყეებში. პასტუხოვის სურო გავრცელებულია აღმოსავლეთ ამიერკავკასიაში, კერძოდ აზერბაიჯანსა და აღმოსავლეთ საქართველოში. გვხვდება აგრეთვე ბაღდათის მუნიციპალიტეტში. გავრცელებულია ასევე დაღესტანში და ირანის ჩრდილოეთით. იზრდება დაბლობიდან მთის შუა სარტყლამდე – ტყეებში, ბუჩქნარებში. საკმაოდ იშვიათი მცენარეა.
საქართველოში პასტუხოვის სურო რეგისტრირებულია ლაგოდეხის სახელმწიფო ნაკრძალში, ბაწარის სახელმწიფო ნაკრძალში და აჯამეთის აღკვეთილში. კარგი თაფლოვანი მცენარეა.
სქოლიო
კატეგორია:სურო
სიული პრიუდომი
სიული პრიუდომი (Sully-Prudhomme, ნამდვილი სახელი და გვარი – რენე ფრანსუა არმან პრიუდომი René François Armand (Sully) Prudhomme; დ. 16 მარტი, 1839, პარიზი — გ. 7 სექტემბერი, 1907, შატენე-მალაბრი) — ფრანგი პოეტი, ესეისტი, პოეტთა ჯგუფ „პარნასის“ წევრი, ნობელის პრემიის პირველი ლაურეატი ლიტერატურის დარგში (1901).
პრიუდომი ფრანგი მაღაზიის მფლობელის ოჯახში დაიბადა. ლექსების კრებულის — „ამაო ალერსი“ (1875), ფილოსოფიური პოემების: „ბედი“ (1872), „სამართლიანობა“ (1878), „ბედნიერება“ (1888) ავტორი; აგრეთვე სოციოლოგიური და ხელოვნებათმცოდნეური შრომების ავტორი.
პრიუდომი პარიზში დაიბადა. თავდაპირველად ინჟინერიას ეუფლებოდა, შემდეგ — ფილოსოფიას, ბოლოს კი — პოეზიას. მან თანამედროვე დროისთვის მეცნიერული პოეზიის შექმნა გადაწყვიტა. თავისი გულწრფელი და მელანქოლიური ხასიათის გამო ის პარნასელთა სკოლის წარმომადგენლებს დაუკავშირდა.
კარიერა
პრუდომის პირველი ლექსების კრებული „სტროფები და ლექსები“ ("Stances et Poèmes") შეაფასა ჩარლზ ავგუსტინ ბუვმა. კრებული შეიცავდა მის ყველაზე ცნობილ ლექსს „გატეხილ ვაზას“ (Le vase brisé).
კარიერის განმავლობაში პრუდომმა გადაინაცვლა  სენტიმენტალური სტილიდან  პერსონალურ სტილზე, რამაც აჩვენა ფილოსოფიური და სამეცნიერო საგნებისადმი მისი ინტერესი. პრუდომის პირველი წიგნის ინსპირაცია იყო ლუკრეატუსის „დაწყებული ბუნებიდან“ ("De nerum natura"), რომლის პირველი სტროფებიც მან თავად თარგმნა. პრუდომის ფილოსოფია მკვეთრად გამოიხატა ლექსებში „სამართლიანობა“ ("La Justice") და "ბედნირება" ("Le Bonheur").
"ბედნიერების" დაწერის შემდეგ პრუდომმა ესთეტიკასა და ფილოსოფიაზე ესეების წერას მიჰყო ხელი.
სქოლიო
კატეგორია:დაბადებული 16 მარტი კატეგორია:დაბადებული 1839 კატეგორია:გარდაცვლილი 7 სექტემბერი კატეგორია:გარდაცვლილი 1907 კატეგორია:ფრანგი ნობელის პრემიის ლაურეატები კატეგორია:პარიზელი მწერლები კატეგორია:ფრანგი ესეისტები კატეგორია:სიმბოლისტი პოეტები კატეგორია:მამაკაცი ესეისტები კატეგორია:ფრანგი მამაკაცი პოეტები კატეგორია:XIX საუკუნის პოეტები კატეგორია:XIX საუკუნის მამაკაცი მწერლები კატეგორია:XIX საუკუნის ესეისტები კატეგორია:ნობელის პრემიის ლაურეატები ანბანის მიხედვით
გალავნის წმინდა ნინოს ეკლესია
გალავნის წმინდა ნინოს ეკლესია — არქიტექტურული ძეგლი მცხეთის მუნიციპალიტეტის სოფელ გალავანში. აგებულია შუა საუკუნეებში.
ეკლესია რიყის ქვით აგებული დარბაზული ნაგებობაა, არქიტრავული კარი სამხრეთიდან აქვს დატანებული. ინტერიერში, საკურთხეველი დანარჩენი დარბაზისგან მოხატული კანკელითაა გამოყოფილი, რომლის რიტმსაც, თავის მხრივ სამი თაღი და ორი ნიში ქმნის. აღმოსავლეთით, აფსიდის ღერძზე გაჭრილია სარკმელი, რომლის ორივე მხარეს სხვადასხვა ზომის თითო ნიშია დატანებული. ასეთივე, თაღოვანი სარკმლებია სამხრეთ და დასავლეთ კედლებშიც. ეკლესიის კამარის თაღი თაროსებრ, სადა იმპოსტებზე გადმოდის. კონქი კუთხეებში ეყრდნობა კაპიტელებს. სამხრეთ, დასავლეთ და ჩრდილოეთ ფასადებზე, ქვის წყობაში ჩართულია აგურის ჯვრის გამოსახულებები. ლავგარდანიც აგურისაა. მოცულობა გადახურულია კრამიტით.
რესურსები ინტერნეტში
კატეგორია:მცხეთის მუნიციპალიტეტის არქიტექტურული ძეგლები
ახალშენის ნაეკლესიარი
ახალშენის ნაეკლესიარი — არქიტექტურული ძეგლი ჩოხატაურის მუნიციპალიტეტის სოფელ ახალშენში.
სოფელ ახალშენში სასაფლაოს ტერიტორიაზე, შემორჩენილია ეკლესიის ნაშთები (რამდენიმე ქვა). სასაფლაოს ტერიტორიაზე არის ძველი საფლავის ქვები.
რესურსები ინტერნეტში
კატეგორია:ჩოხატაურის მუნიციპალიტეტის ტაძრები
მიტოქონდრია
მინი|300პქ მიტოქონდრია (მიტოს „ძაფი“, ქონდრიონ „მარცვალი“) — წაგრძელებული ფორმის წარმონაქმნები. ფორმა და ზომა განსხვავებულია. ისინი შეიძლება ჩხირისებრი და ოვალური ფორმის იყოს. მათი რაოდენობა დამოკიდებულია უჯრედის ფუნქციურ აქტივობაზე. სუნთქვის პროცესი მიტოქონდრიებში მიმდინარეობს. მიტოქონდრიის გარსი ორი მემბრანისგან შედგება. სივრცე შიგნითა მემბრანის შიგნით ამოვსებულია თხევადი ნივთიერებით — მატრიქსით. შიგნითა მემბრანასა და მატრიქსში მოთავსებულია ფერმენტები, რომლებიც ორგანულ ნივთიერებებს წვავენ. იგი შემოსაზღვრულია ორმაგი მემბრანით. მის შიგნით მოთავსებულია რიბოსომები, დნმ-ს რამდენიმე მოლეკულა და რნმ. შიგა მემბრანაში ჩაშენებულია ფერმენტები, რომლის მეშვეობითაც ხდება ორგანიზმისთვის აუცილებელი ენერგიის წარმოქმნა.
რესურსები ინტერნეტში
კატეგორია:ციტოლოგია
იაპონიის ისტორია
მინი|ძველი წელთაღრიცხვის დაახლოებით 30 000 წლის ქვის იარაღები მინი|ჯომონის პერიოდის ჭურჭელი, ძველი წელთაღრიცხვის დაახლოებით 3000-2000 წელი მინი|იაიოის პერიოდის [[დოტაკუ (ბრინჯაოს ერთგვარი ზარი), III საუკუნე]] იაპონიის ისტორია — ძველი წელთაღრიცხვის დაახლოებით 7500 წელს იაპონიის ტერიტორიაზე არსებობდა ნეოლითური კულტურა. ახალი წელთაღრიცხვის პირველი საუკუნეებიდან გაძლიერდა სოციალურ ფენებად დაშლა. გაჩნდნენ მონები. სოფლის (გვარის) მეთაური დიდი უფლებებით სარგებლობდა, იგი განაგებდა ადრინდელი სინტოს კულტურასაც. ჯერ კიდევ ძველი წელთაღრიცხვის II საუკუნის დასასრულს დაიწყო ტომობრივი კავშირების აღმოცენება. III საუკუნეში შეიქმნა მსხვილი ტომობრივი კავშირი იამატო, რომლის ბაზაზე კლასობრივი საზოგადოების ჩამოყალიბების პროცესში წარმოიქმნა იაპონიის სახელმწიფო.
იაპონიის ისტორიის ეპოქები
იაპონიის ისტორია ძირითადად შემდეგ ეტაპებად იყოფა:
რესურსები ინტერნეტში
კატეგორია:იაპონიის ისტორია
ტრენდელაგი
ტრენდელაგი (Trøndelag) — საგრაფო ნორვეგიაში. შეიქმნა 2018 წლის 1 იანვარს ნურ-ტრენდელაგისა და სერ-ტრენდელაგის გაერთიანების შედეგად. ფართობი 41,260 კმ², მოსახლეობა 454,596 ადამიანი. ადმინისტრაციული ცენტრი სტეინკიერი. ყველაზე დიდი ქალაქია ტრონჰეიმი. ტრენდელაგი შედგება 47 მუნიციპალიტეტისაგან. ადამიანს, რომელიც წარმოშობით არის ტრენდელაგიდან ეძახიან „ტრენდერს“.
რესურსები ინტერნეტში
კატეგორია:ნორვეგიის საგრაფოები კატეგორია:ნორვეგიის რეგიონები
ჰიჩკოკი (ფილმი)
ჰიჩკოკი (Hitchcock) — 2012 წლის ამერიკული ბიოგრაფიული ფილმი. ეფუძნება სტივენ რებელოს წიგნს „ალფრედ ჰიჩკოკი და „ფსიქოს“ შექმნა“. ფილმი რამდენიმე ქალაქში 2012 წლის 23 ნოემბერს გამოვიდა, რასაც მოჰყვა 14 დეკემბერს ფართო გაქირავებაში გაშვება.
ფილმში მოთხრობილია ალფრედ ჰიჩკოკისა და მისი მეუღლის, ალმა რევილის ურთიერთობებზე ფილმ „ფსიქოს“ გადაღების პერიოდში. ჰიჩკოკის როლს ასრულებს ენტონი ჰოპკინზი, ხოლო მისი მეუღლის როლშია ჰელენ მირენი.
სქოლიო
კატეგორია:2012 წლის ფილმები კატეგორია:ამერიკული ფილმები კატეგორია:ბიოგრაფიებზე დაფუძნებული ფილმები კატეგორია:ინგლისურენოვანი ფილმები
პარანა (მდინარე)
პარანა ( ესპ.Río Paraná, პორტ. Rio Paraná) — მდინარე სამხრეთ ამერიკის კონტინენტის სამხრეთ ნაწილში. მისი სიგრძე 4 880 კმ-ია და კვეთს ბრაზილიას, პარაგვაის და არგენტინას. მდინარის სიგრძე გაიზრდება 5 880 კმ-მდე, თუკი მას ავითვლით ბრაზილიაში მდებარე მდინარე პარანაიბადან, ხოლო კიდევ უფრო გაიზრდება (6 170 კმ) თუკი სიგრძეს ავითვლით მდინარე რიო-დე-ლა-პლატის სათავიდან. პარანა, სამხრეთ ამერიკის მდინარეებს შორის სიგრძით მეორეა ამაზონის შემდეგ. სახელი პარანა წარმოადგენს აბრევიატურას ფრაზისა ara rehe onáva, რომელიც ტუპის ენაზე ნიშნავს „ზღვის მსგავსს“. პარანა შთანთქავს მდინარე პარაგვაის, ხოლო უფრო ქვემოწელზე — მდინარე ურუგვაის, რის შემდეგაც უერთდება ატლანტის ოკეანეს.
thumb|left|250px
იხილეთ აგრეთვე
კატეგორია:ბრაზილიის მდინარეები კატეგორია:არგენტინის მდინარეები კატეგორია:პარაგვაის მდინარეები
უჯრედის ცენტრი
უჯრედის ცენტრი, მიტოზური ცენტრი, ცენტროსომა – ცხოველურ უჯრედებში და უმდაბლეს მცენარეებში ბირთვთან ახლოს მდებარე წარმონაქმნებია. პერპენდიკულარულად განლაგეუბლი ორი ცენტრიოლისგან შედგება. მონაწილეობას იღებს უჯრედის გაყოფაში.
ლიტერატურა
კატეგორია:უჯრედი
პავლე V
დაიბადა სიენიდან რომში გადასახლებულთა ოჯახში. შემდეგ როგორც მღვდელი ჩადგა პაპის სამსახურში. პაპმა კლემენტ VIII-მ იგი დიპლომატიური მისიით განამწესა ესპანეთის მეფე ფილიპე II სამეფო კარზე. როდესაც ესპანეთიდან დაბრუნდა მიიღო კარდინალის წოდება.
რესურსები ინტერნეტში
კატეგორია:რომის პაპები კატეგორია:დაბადებული 17 სექტემბერი კატეგორია:დაბადებული 1552 კატეგორია:გარდაცვლილი 28 იანვარი კატეგორია:გარდაცვლილი 1621
უკვდავების თეთრი ვარდი
„უკვდავების თეთრი ვარდი“ — კინოსტუდია „ქართული ფილმის“ მიერ 1984 წელს გადაღებული ქართული მხატვრული ფილმი. რეჟისორი ნანა მჭედლიძე. კომპოზიტორი იოსებ ბარდანაშვილი.
ზღაპრის გმირებს, თეონას და ჭაბუკას უყვართ ერთმანეთი, მაგრამ ბედის უკუღმართობა, ბოროტი სულები და სხვა მრავალი წინააღმდეგობანი დააშორებს მათ. ბევრი დაბრკოლების გადალახვა მოუწევთ გმირებს, ვიდრე კვლავ ერთად შეიყრებიან.
რესურსები ინტერნეტში
კატეგორია:სსრკ-ის ფილმები კატეგორია:1984 წლის ქართული ფილმები კატეგორია:ქართულენოვანი ფილმები კატეგორია:ნანა მჭედლიძის ფილმები
სპარტაკ ბაღაშვილი
სპარტაკ ლევანის ძე ბაღაშვილი (დ. 7 დეკემბერი, 1914, თბილისი — გ. 1 თებერვალი, 1977, იქვე) — ქართველი კინომსახიობი. საქართველოს სახალხო არტისტი (1963). სსრკ სახელმწიფო პრემიის ლაურეატი (1939).
ბიოგრაფია
დაიბადა თბილისელი მუშა-მოსამსახურის ოჯახში. მსახიობური ხელოვნება მისთვის უცხო არ იყო. მაგრამ თავდაპირველად სცენაზე არ უფიქრია — მან დაამთავრა სატყეო ტექნიკუმი. სტუდენტობისას იგი შემთხვევით ნახა ქუჩაში, უხუცესმა ქართველმა რეჟისორმა ზაქარია ბერიაშვილმა, რომელიც მთავარი როლის შემსრულებელს ეძებდა მიხეილ ჭიაურელის ფილმისათვის „არსენა“.
1944 წელს დაამთავრა თბილისის კინოსტუდიასთან არსებული კინომსახიობთა სკოლა. 1935 წლიდან მუშაობდა კინოსტუდია „ქართულ ფილმში“. მისი პირველი როლი იყო არსენა ოძელაშვილის გმირი მიხეილ ჭიაურელის ფილმში „არსენა“ (1937). მსახიობმა შექმნა ქართველი ხალხის საყვარელი გმირის დამაჯერებელი სახე. სხვა როლებია: გიორგი („დიადი განთიადი“, 1938), ვანო („ქაჯანა“, 1941), ლუარსაბ მეფე („გიორგი სააკაძე“, 1942), ერთდროულად სამი როლი — მეწისქვილე ესტატე, გამზრდელი და ვაჟა-ფშაველა („აკაკის აკვანი“, 1963), ხევისბერი გოჩა („ხევისბერი გოჩა“, 1965), ლუკაია („მე ვხედავ მზეს“, 1965), ჯანყვათი („ცისკრის ზარები“, 1967), ღვთისია („ვედრება“, 1967), ქალუნდაური („დიდოსტატის მარჯვენა“, 1969). გადაიღეს კიევის კინოსტუდიის ფილმში „დავიწყებულ წინაპართა აჩრდილები“ (მალფარი, 1964), ტაჯიკეთის კინოსტუდიის ფილმში „ნოსო“ (ბაბაკალონი, 1966) და სხვა.
ჯილდოები
დაკრძალულია მწერალთა და საზოგადო მოღვაწეთა დიდუბის პანთეონში.
რესურსები ინტერნეტში
კატეგორია:დაბადებული 7 დეკემბერი კატეგორია:დაბადებული 1914 კატეგორია:გარდაცვლილი 1 თებერვალი კატეგორია:გარდაცვლილი 1977 კატეგორია:ქართველი მსახიობები კატეგორია:შრომის წითელი დროშის ორდენის კავალრები კატეგორია:დიდუბის პანთეონში დაკრძალულები ს
Catfights and Spotlights
Catfights and Spotlights — ბრიტანული პოპ-ჯგუფ Sugababes-ის მეექვსე სტუდიური ალბომი, რომელიც გამოიცა Island Records-ზე. ნიდერლანდსა და ირლანდიაში 2008 წლის 17 ოქტომბერს და დიდი ბრიტანეთში 20 ოქტომბერს. Catfights and Spotlights არის ჯგუფის ბოლო ალბომი კიშა ბიუქენენის მონაწილეობით. ალბომმა დადებითი შეფასება მიიღო კრიტიკოსებისგან, თუმცა ჯგუფის სხვა ალბომებთან შედარებით კომერციულად წარუმატებელი აღმოჩნდა. ჯგუფმა დაასრულა ბოლო ტურნე და 2008 წელს დაბრუნდა მორიგი ალბომის ჩასაწერად. პირველი სინგლი გამოვიდა 2008 წლის 6 ოქტომბერს. ჯგუფმა დაახასიათა ალბომი, როგორც უფრო რბილი ჟღერადობის, სოულისა და ფანკის სტილის, რომელიც ორიენტირებულია ვოკალზე. ირლანდიაში ალბომმა 18 აგდილი დაიკავა და გამოსვლისთანავე მერვე ადგილზე ავიდა ბრიტანული ალბომების ჩარტში.ალბომიდან გამოვიდა მხოლოდ ორი სინგლი - Girls და No Can Do. პირველი სინგლი Girls ბრიტანეთსა და ირლანდიაში მერვე ადგილზე ავიდა. საბოლოოდ ალბომს ვერცხლის სტატუსი მიენიჭა BPI-სგან.
სქოლიო
კატეგორია:Sugababes-ის ალბომები კატეგორია:2008 წლის ალბომები კატეგორია:პოპ-ალბომები
კარნეირუსი
კარნეირუსი (Carneiros) — მუნიციპალიტეტი ბრაზილიაში, ალაგოასის შტატში. მიეკუთვნება აგრესტი-ალგოანუს მეზორეგიონს.
რესურსები ინტერნეტში
კატეგორია:ალაგოასის შტატის მუნიციპალიტეტები
მირახშნის გამოქვაბული
მირახშნის გამოქვაბული — არქიტექტურული ძეგლი ასპინძის მუნიციპალიტეტის სოფელ მირახშანში, აგებულია შუა საუკუნეეში.
ბოშური
ლიტერატურა
კატეგორია:გორის მუნიციპალიტეტი
მირახშნის გამოქვაბული
გამოქვაბულში შესასვლელი არის ტერასის ზედაპირიდან 1 მეტრ სიმაღლეზე და ვიწრო გვირაბით უკავშირდება ზედა ქვაბულს. გამოქვაბულის შესასვლელში არის ქვის, წაქცეული კარი, რომლის ზომებია 1.5x0.85მ. თვითონ გამოქვაბულში არის 2 სათავსი და ერთი სამზარეულო, სადაც კლდეში სადგარი არის გამოკვეთილი.
რესურსები ინტერნეტში
კატეგორია:ასპინძის მუნიციპალიტეტის არქეოლოგიური ძეგლები
ენდოციტოზი
thumb|350px|right|ენდოციტოზის მეშვეობით ბირთვში მატერიების შეტანა. ენდოციტოზი – არის პროცესი როდესაც უჯრედები, პლაზმური მემბრანის მეშვეობით, ახდენენ გარემოდან სხვადასხვა მოლეკულების (მაგალითად: პროტეინები) გადატანას. ენდოციტოზს ორგანიზმის ყველა უჯრედი იყენებს.
მისი სახეებია: ფაგოციტოზი და პინოციტოზი.
ენდოციტოზის საპირისპირო პროცესია ეგზოციტოზი.
რესურსები ინტერნეტში
Membrantransport
დიდი სამამულო ომი (ტერმინი)
დიდი სამამულო ომი (Великая Отечественная война, ველიკაია ოტეჩესტვენაია ვოინა) — ტერმინი, რომელიც რუსეთსა და ყოფილი საბჭოთა კავშირის ზოგიერთ ქვეყანაში ნაცისტურ გერმანიასა და მისი მოკავშირეების საბჭოთა კავშირთან 1941—1945 წლების ომის აღნიშვნისთვის გამოიყენება. ყოფილი საბჭოთა კავშირის გარდა, ეს ტერმინი თითქმის არცერთ სხვა ქვეყანაში არ გამოიყენება. სამეცნიერო და აკადემიურ ლიტერატურაში ტერმინ „სამამულო ომის“ მეშვეობით აღმნიშვნელ მოვლენებთან ყველაზე დაახლოებულია ტერმინი „აღმოსავლეთის ფრონტი“.
ტერმინის წარმოშობა და გამოყენება დაკავშირებულია საბჭოთა პროპაგანდის მიერ ომის პირველ წლებში სსრკ-სა და ნაცისტურ გერმანიას შორის არსებული სამოკავშირეო ურთიერთობისა, და ამ ურთიერთობების ფარგლებში, საბჭოთა ქმედებების დამალვის მცდელობასთან. საბჭოთა ისტორიოგრაფიაში ტერმინი „სამამულო ომი“ არ მოიცავდა არც მოლოტოვ-რიბენტროპის პაქტის სახელით ცნობილ თავდაუსხმელობის ხელშეკრულებას სსრკ-სა და ნაცისტურ გერმანიას შორის, არც პოლონეთის საბჭოთა ოკუპაციას, არც ბალტიის ქვეყნების საბჭოთა ოკუპაციაა, არც ბესარაბიისა და ჩრდილოეთ ბუკოვინას ოკუპაციას საბჭოთა კავშირის მიერ და არც „ზამთრის ომს“ სსრკ-სა და ფინეთს შორის.
საბჭოთა კავშირში ტერმინის საკრალიზაციასა და პროპაგანდისტული მიზნებით გამოყენებაზე საუბრობს ქართველი ისტორიკოსი ლაშა ოთხმეზური. საკუთარ სტატიაში „დიდი სამამულო ომის მითები“ ის აღნიშნავს, რომ მეორე მსოფლიო ომის დასრულების შემდეგ საბჭოთა კავშირმა შექმნა ნამდვილი რელიგია თავისი კრედოთი, ლიტურგიით, წმინდა ადგილებითა და წმინდანების პანთეონით. ამ რელიგიის კრედოს მიხედვით, ომი დაიწყო 1941 წლის 22 ივნისს. იგი ასევე აღნიშნავს, რომ „1945 წლიდან მოყოლებული საბჭოთა ცენზურა (დღეს კი მისი მემკვიდრე რუსეთის ცენზურა) ფხიზლად ადევნებდა (და ადევნებს) თვალყურს, რომ არავის და არაფერს შეებღალა რწმენის კრედო, არავის გადაეხვია მისგან, ეჭვი არავის გასჩენოდა. ყოველთვის, როცა კომუნისტური ან რუსეთის რეჟიმი სუსტია, იგი საშველად მიმართავს დიდი სამამულო ომის სიმბოლოებს, რათა ამით გაამართლოს თავისი უძლურება ან, პირიქით, ძალის გამოყენება. თუ საბჭოთა ეპოქაში, როდესაც კომუნისტური პარტია უუნარო აღმოჩნდა, შეესრულებინა „დიადი ოქტომბრის“ დაპირებები და კომუნიზმის უმთავრეს მონაპოვრად მეორე მსოფლიო ომში გამარჯვება გამოაცხადა, დღეს ეს მითი პუტინის სამხედრო ექსპანსიას ემსახურება.“
რესურსები ინტერნეტში
კატეგორია:მეორე მსოფლიო ომი
შაჰ-ჯაჰან II
რაფი უდ-დაულა იგივე შაჰ-ჯაჰან II (დ. ივნისი, 1696 — გ. 19 სექტემბერი, 1719, ფატეჰპურ-სიკრი) — დიდ მოგოლთა იმპერიის მე-12 იმპერატორი 1719 წელს, 3 თვის განმავლობაში. რაფი უშ-შანის ვაჟი, ბაჰადურ-შაჰ I-ის შვილიშვილი.
ბიოგრაფია
რაფი უდ-დაულა დაიბადა 1696 წელს, შაჰზადე რაფი უშ-შანის ოჯახში. 1719 წლის 6 ივნისს მიიღო ფადიშაჰის ტახტი ავადმყოფი ძმის, რაფი უდ-დარაჯათისგან. მისი კორონაცია შედგა 8 ივნისს დივან-ი-ჰასში, წითელ ციხესიმაგრეში, სადაც მიიღო საიმპერატორო სახელი: „შაჰ ჯაჰან II.“ უმცროსი ძმის მსგავსად, შაჰ-ჯაჰანი ტახტზე აირჩიეს ძმებმა სეიიდებმა. ის მათი გავლენის ქვეშ იყო მოქცეული, რეალურად ძალაუფლება არ ჰქონდა ხელში და დიდი მოგოლების ფორმალურ ლიდერად ითვლებოდა.
შაჰ-ჯაჰან II-ის უფლებები იმდენად იყო შეზღუდული, რომ ერთ-ერთი ძმა სეიიდის თანდასწრების გარეშე პარასკევის ლოცვის დასწრებისა და მოსახლეობასთან შეხვედრის საშუალება არ ჰქონდა. გარდაიცვალა ფატეჰპურ-სიკრიში, 1719 წლის 19 სექტემბერს, ძმის მსგავსად ტუბერკულოზით. დაკრძალეს რაფი უდ-დარაჯათის გვერდით, მეჰრაულში, დელიში. მის შემდეგ ძმებმა სეიიდებმა მოგოლთა საიმპერატორო ტახტზე აიყვანეს მუჰამად-შაჰი.
ლიტერატურა
კატეგორია:დიდ მოგოლთა იმპერატორები კატეგორია:თემურიდები კატეგორია:დაბადებული 1696 კატეგორია:გარდაცვლილი 1719 კატეგორია:გარდაცვლილი 19 სექტემბერი
სამხრეთ-ცენტრალური ჩინეთი
მინი|250 პქ|სამხრეთ-ცენტრალური ჩინეთი
სამხრეთ-ცენტრალური ჩინეთი (中南) — ჩინეთის 6 რეგიონიდან ერთ-ერთი. მოიცავს 5 პროვინციას: გუანდუნი, ხაინანი, ხენანი, ხუბეი, ხუნანი, 1 ავტონომიურ რეგიონს გუანსი-ჯუანი და 2 სპეციალურ ადმინისტრაციულ რეგიონს: ჰონგ-კონგს და მაკაოს.
იხილეთ აგრეთვე
კატეგორია:ჩინეთის რეგიონები
გრიგოლ XV
გრიგოლ XV (Gregory XV; ერისკაცობაში ალესანდრო ლიუდოვიზი; დ. 9 იანვარი, 1554 — გ. 8 ივლისი, 1623) — რომის პაპი 9 თებერვალი 1621 წლიდან — 8 ივლისი 1623 წლამდე.
ალესანდრო ლიუდოვიზი დაიბადა 1554 წლის 9 იანვარს ბოლონიაში, აზნაურის ოჯახში. მიიღო იურიდიული განათლება და როგორც მღვდელი ჩადგა რომის კურიის სამსახურში. 1612 წელს გახდა ბოლონიის არქიეპისკოპოსი, ხოლო 2 წლის შემდეგ მიიღო კარდინალის წოდება. იყო კონტრრეფორმაციის აქტიური პროპაგანდისტი.
კატეგორია:რომის პაპები კატეგორია:დაბადებული 9 იანვარი კატეგორია:დაბადებული 1554 კატეგორია:გარდაცვლილი 8 ივლისი კატეგორია:გარდაცვლილი 1623
კამიშიმა
სქოლიო
კატეგორია:მიეს პრეფექტურა კატეგორია:იაპონიის კუნძულები
ავენისის წმინდა გიორგის ეკლესია
ავენისის წმინდა გიორგის ეკლესია — ხუროთმოძღვრების ძეგლი მცხეთა-მთიანეთის მხარეში, დუშეთის მუნიციპალიტეტში, ისტორიულ მხარე მთიულეთში, დუშეთიდან ჩრდილო–აღმოსავლეთით 28 კმ–ში, მთიულეთის არაგვის მარჯვენა მხარეს მდებარე სოფელ ავენისის ჩრდილოეთით, 100–150 მ–ში, პატარა ხეობაში.
ეკლესიასთან ერთდ შემორჩენილია სამი საცხოვრებელი ნაგებობა, კამაროვანი მარანი, გალავანი და სამაროვანი. ეკლესია კომპლექსის ჩრდილო-აღმოსავლეთ კიდეში მდებარეობს, სხვა ნაგებობები დასავლეთ ნაწილშია განლაგებული. გეგმით სწორკუთხა ტაძარი აგებულია IX-X საუკუნეებში. ის რესტავრირებულია, თუმცა უმოქმედო. კომპლექსის ეზოში და მის გარეთ აღმოჩნდა გვიანდელი შუა საუკუნეების სამაროვანი, ნაპოვნია განვითარებული შუა საუკუნეების მოჭიქული და მოუჭიქავი თიხის ჭურჭლის ნატეხები აღმოაჩინეს. მასალა დაცულია არქეოლოგიური კვლევის ცენტრის დუშეთის არქეოლოგიურ ბაზაში.
კომპლექსის მცირეფართობიანი ტერიტორია აღმოსავლეთი და ნაწილობრივ ჩრდილოეთი მხრიდან საყრდენი კედლითაა გამაგრებული. სამხრეთი და ჩრდილოეთი მხრიდან ეზოს მრუდხაზოვანი მოხაზულობის დაბალი გალავანი ფარგლავს. ეკლესია ეზოს ჩრდილო-აღმოსავლეთ კიდეში დგას და აღმოსავლეთის ფასადით ღელეს გადაჰყურებს. დანარჩენი ნაგებობები ეზოს დასავლეთ ნაწილში მიჯრითაა განლაგებული.
ეკლესია დარბაზულია (7,65X5,6 მ), კომპლექსის ნაგებობათა შორის ყველაზე ადრეულია, განეკუთვნება IX-X სს. სამხრეთიდან (მთელ სიგრძეზე) ვიწრო მინაშენი ეკვრის, ხოლო ჩრდილოეთიდან – გეგმით სწორკუთხა სადგომი – სამკვეთლო, რომელიც შესაბამის კედელს მხოლოდ ნახევრამდე გასდევს. ეკლესია სხვადასხვა ზომის ნატეხი ქვითა და ტლანქად დამუშავებული ქვიშაქვითაა ნაგები. კონსტრუქციულ ნაწილებში შირიმის თლილი კვადრებია გამოყენებული. აღდგენამდე ძლიერ იყო დაზიანებული. ჩამონგრეული იყო დარბაზისა და სამხრეთი მინაშენის კამაროვანი გადახურვა. დანგრეული იყო სამხრეთი მინაშენის სამხრეთი და დასავლეთი კედლის მნიშვნელოვანი ნაწილი. ჩამონგრეული იყო ჩრდილოეთი მინაშენის გადახურვის ნაწილი, საპირე წყობის ნაწილი და სხვა. ეკლესიას შესასვლელი სამხრეთიდან, მინაშენიდან აქვს. ღიობი ტიმპანითაა დასრულებული და ორივე მხრიდან ნახევარწრიული თაღი ახურავს. აღმოსავლეთით ნახევარწრიული აფსიდის ღერძზე თაღოვანი სარკმელია, რომლის ქვემოთ კედელზე სწორკუთხა ტრაპეზია მიდგმული. აფსიდის ორივე გვერდში თითო სწორკუთხოვანი ნიშაა. აფსიდი გადახურულია წესიერი ფორმის კონქით, რომლის ნახევარწრიული თაღი ეყრდნობა შირიმის პროფილირებულ (თარო და ოდნავ შეზნექილი გლუვი სიბრტყე) იმპოსტებს. საკურთხეველი დარბაზისაგან შირიმის ქვებით ნაწყობი კანკელით არის გამოყოფილი. მისგან მხოლოდ მცირე ნაწილიღაა შემორჩენილი. დარბაზის სამხრეთ და დასავლეთ კედლებში თითო თაღოვანი სარკმელია. შემორჩენილია კამარის საყრდენი, შირიმის შეკიდებული საბჯენი თაღის სამხრეთი ქუსლის წყობა. დარბაზი ჩრდილოეთი კედლის აღმოსავლეთ კიდესთან მოწყობილი კარით ჩრდილოეთ მინაშენთანაა დაკავშირებული. თავდაპირველად ჩრდილოეთ მინაშენი აღმოსავლეთით აფსიდით იყო დასრულებული. შემორჩენილია აფსიდის სამხრეთი კუთხის ზედა ნახევარი შირიმის მარტივი პროფილის (თარო და შეზნექილი მრუდი ზედაპირი) იმპოსტითურთ და სატრიუმფო თაღის სამხრეთ გვერდის წყობის ნაწილი. მოგვიანებით, ჩრდილო-აღმოსავლეთი კუთხის ჩამოშლის შემდგომ, აფსიდი გააუქმეს და სადგომი აღმოსავლეთიდან ირიბად დაყენებული სწორი კედლით შემოზღუდეს, რომელიც ფასადის საერთო სიბრტყის მიმართ ერთი საფეხურითაა შეწეული. კედელში ფართო, სწორკუთხა სარკმელია გაჭრილი. სამხრეთი მინაშენი ნახევარწრიული აფსიდით დასრულებული ვიწრო და გრძელი სადგომია. აფსიდის ღერძზე სწორკუთხა სარკმელია. მინაშენის სამხრეთ კედელში, ორმალიანი თაღოვანი შესასვლელის აღმოსავლეთი თაღი ამოშენებულია, ხოლო დასავლეთ თაღში ვიწრო შესასვლელია მოწყობილი. მინაშენი მცოცავი კამარით იყო გადახურული, რომლის ჩრდილოეთი ქუსლი ეკლესიის სამხრეთ სამხრეთ კედლის ზედა ნაწილის შეთხელებით გამოყვანილ საფეხურს ეყრდნობოდა. ფასადები სადაა. კედლები დასრულებული იყო ორსაფეხურიანი ლავგარდანით, რომელსაც განივ ფასადებზე (ფრონტონის ძირებთან) ჰორიზონტალური შემონაკეცები ჰქონდა.
ამჟამად ეკლესია აღდგენილია.
გალავანი და სხვადასხვა დანიშნულების ნაგებობანი განვითარებულ და გვიანდელ შუა საუკუნეებს განეკუთვნება. გალავანი ნატეხი ქვითაა ნაგები. იგი კომპლექსის ეზოს სამი (აღმოსავლეთ, სამხრეთ და ჩრდილოეთ) მხრიდან ზღუდავდა. მისი უმეტესი ნაწილი ამჟამად დანგრეულია. გალავნის სამხრეთი კედლის აღმოსავლეთ ნაწილში ვიწრო და დაბალი კარია. იქვე ახლოს (დასავლეთით), საწნხელია, რომელიც გალავნის კედელთან წყობის გადაბმითაა დაკავშირებული.
საწნახლის დასავლეთით ღია მარანია. აქ მიწაში ოცდაშვიდი ქვევრია, რომელთა უმეტესობა დიდი ზომისაა და ჩაუკირავია.
კომპლექსის დასავლეთ ნაწილში ტერასულად, მიჯრით სამი საცხოვრებელი ნაგებობა და კამაროვანი მარანია. ყველა ნაგებობა ძლიერ დაზიანებულია. მათგან ორი შემორჩენილია ორი სართულის სიმაღლეზე. მათი სართულშუა გადახურვა ხის ძელზე იყო გამართული. ოთხივე ნაგებობას სწორკუთხა სარკმლები და შესასვლელები ეზოს მხრიდან აქვს. შიგნით კედლებში სხვადასხვა რაოდენობის მცირე ზომის კვადრატული ნიშებია.
კომპლექსის ეზოში და მის გარეთ, სამხრეთით მდებარე ფერდობზე, გამოვლინდა გვიანდელი შუა საუკუნეების სამაროვანი, რომელიც შეიცავს ქრისტიანულ უინვენტარო ქვის სამარხებს. კომპლექსის ეზოში ჩატარებული გათხრების შედეგად გამოვლინდა განვითარებული შუა საუკუნეების მოჭიქული და მოუჭიქავი თიხის ჭურჭლის ნატეხები. არქეოლოგიური მასალა ინახება აკც-ის დუშეთის არქეოლოგიურ ბაზაში.
ლიტერატურა
კატეგორია:დუშეთის მუნიციპალიტეტის ტაძრები
ბოყო
ბოყო — ხეობის ტიპის მყინვარი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს კავკასიონის სამხრეთ კალთაზე, მდინარე რიონის მარცხენა შენაკადის — ჭანჭახის სათავეში. სიგრძე 4,5 კმ. ფართობი 3,88 კმ². მყინვარის ბოლო 2450 მ სიმაღლეზეა. ბოყოს ექსპოზიცია სამხრეთ-დასავლეთურია. მისი ფირნის ველი შეზრდილია მყინვარ ყარაუგომის (კავკასიონის ჩრდილოეთი კალთა) ფირნის ველთან. მდინარე ჭანჭახის აუზში თავისი მორფომეტრიული პარამეტრებით პირველ ადგილს იკავებს. მყინვარ კირტიშოს შემდეგ მდინარე რიონის აუზში ფართობის მიხედვით მეორე ადგილი უკავია. მყინვარის ფირნი და ენა კარგადაა გამიჯნული ერთმანეთისაგან, მყინვარის ენა ხეობაშია ჩაწოლილი დაახლოებით ორი კილომეტრის მანძილზე. მისი სიგანე 400–500 მ-ია და დასერილია სხვადასხვა მიმართულების ნაპრალებით. მყინვარ ბოყოს ფირნი ჩრდილო-დასავლეთიდან სამხრეთ-აღმოსავლეთის მიმართულებით გადაჭიმულია 5,10 კილომეტრის მანძილზე. ფირნი შეერთებულია კავკასიონის ჩრდილოეთ ფერდობის მყინვარ ყარაუგომთან. შეერთების ადგილთან ფირნის სიგანე 1,25 კმ-ია. მყინავრის ენის ზედაპირი ძირითადად სუფთაა.
სქოლიო
კატეგორია:რაჭა-ლეჩხუმისა და ქვემო სვანეთის მხარის მყინვარები
გავი (ფეხბურთელი)
პაბლო მარტინ პაეს გავირა (დ. 5 აგვისტო, 2004), ცნობილი როგორც გავი — ესპანელი პროფესიონალი ფეხბურთელი, რომელიც თამაშობს ლა ლიგის კლუბ ბარსელონასა და ესპანეთის ეროვნულ ნაკრებში ცენტრალურ ნახევარმცველად.
ადრეული წლები და კარიერა
გავი დაიბადა ლოს-პალასიოს-ი-ვილიაფრანკაში, ანდალუსიაში. მან კარიერა დაიწყო La Liara Balompié-ში, კლუბში მშობლიურ ქალაქში, სადაც გაატარა ორი წელი, 2010-დან 2012 წლამდე. იქიდან გადავიდა რეალ ბეტისის ახალგაზრდულ აკადემიაში, სადაც ორი სეზონი გაატარა. რეალ ბეტისის ახალგაზრდულ გუნდში მან 95 გოლი გაიტანა.
ახალგაზრდული კარიერა
2015 წელს, 11 წლის ასაკში, ის გაწევრიანდა ბარსელონაში. 2020 წლის სექტემბერში მან ხელი მოაწერა თავის პირველ პროფესიონალურ კონტრაქტს კატალონიურ კლუბთან და პირდაპირ დაწინაურდა 16-წლამდელთა გუნდიდან 19-წლამდელთა გუნდში. მისი დებიუტი ბარსელონა B-ში შედგა 2021 წლის 21 თებერვალს, L'Hospitalet-ის საშინაო მარშრუტში 6-0, რომელიც 77-ე წუთზე ნიკო გონსალესის სათადარიგოში შევიდა. მან პირველი მატჩი ითამაშა ბარსა B-ში შემდეგ 14 მარტს, დერბიში 1-0 გამარჯვებაში Espanyol B-ის წინააღმდეგ Ciutat Esportiva Dani Jarque-ზე.
2021-22 სეზონი
2020-21 წლების სეზონში "ბარსელონა B"-ში ორჯერ გამოჩენის შემდეგ, გავი დაწინაურდა უფროს გუნდში პირველ გუნდთან წინასასეზონო ამხანაგური მატჩებისთვის ახალი სეზონის დაწყებამდე.
2021 წლის 29 აგვისტოს მან პირველი ოფიციალური მატჩი ითამაშა ბარსელონას პირველ გუნდში ლა ლიგის 2–1 მოგებაში ხეტაფესთან, შეცვალა სერხი რობერტო 73-ე წუთზე. 18 დეკემბერს მან გაიტანა თავისი პირველი გოლი კლუბში და საგოლე პასი გააკეთა ელჩესთან 3-2 საშინაო მოგებაში.
საერთაშორისო კარიერა
გავი ესპანეთს 15-წლამდელთა და 16-წლამდელთა დონეზე წარმოადგენდა.
2021 წლის 30 სექტემბერს გავიმ მოულოდნელი გამოძახება მიიღო ესპანეთის ეროვნულ ნაკრებში მენეჯერის ლუის ენრიკეს მიერ. მისი დებიუტი შედგა უეფას ერთა ლიგის ნახევარფინალში იტალიის წინააღმდეგ 6 ოქტომბერს და გახდა ყველაზე ახალგაზრდა ფეხბურთელი, რომელმაც წარმოადგინა ესპანეთი უმაღლეს დონეზე. ფინალში საფრანგეთთან 10 ოქტომბერს ესპანეთი საბოლოოდ 2-1 დამარცხდა. 2022 წლის 5 ივნისს, მან გაიტანა თავისი პირველი გოლი ერთა ლიგაში სტუმრად ჩეხეთის წინააღმდეგ.
თამაშის სტილი
ESPN-ის გრეჰემ ჰანტერმა შეაქო გავი, როგორც უაღრესად პერსპექტიული ახალგაზრდა ფეხბურთელი 2021 წელს, შეადარა იგი ბარსელონას ყოფილ ნახევარმცველებს, შავის და ანდრეს ინიესტას, საკუთარი თვისებების გამო როგორიცაა დრიბლინგი, მოლოდინი, ინტელექტი, ხედვა, პასი, მჭიდრო კონტროლი, ტემპის შეცვლა და სწრაფი შემობრუნების უნარი ვიწრო ადგილებიდან გასასვლელად და კონტრშეტევების წამოწყებისთვის.
გარე ლინკები
კატეგორია:ესპანელი ფეხბურთელები კატეგორია:დაბადებული 2004
ლეონი
ლეონი შეიძლება აღნიშნავდეს:
ანადირის ყურე
ანადირის ყურე (Анадырский залив) — ბერინგის ზღვის ყურე. მდებარეობს ჩუკოტკის ნახევარკუნძულის ნაპირებთან. ხმელეთში შეჭრილია 250 კმ-ით, სიგანე შესასვლელში დაახლ. 380 კმ, სიღრმე 85 მ-მდე. ანადირის ყურის წვერშია ჯვრის ყურე და ანადირის ლიმანი, რომელიც ონემენის ყურეში გადადის (მასში ჩაედინება მდ. ანადირი). წლის უდიდეს ნაწილში დაფარულია მცურავი ყინულით. მოქცევები ძირითადად ნახევარდღიურია (3 მ-მდე). ყურის ნაპირზეა ქალაქი და პორტი ანადირი.
სქოლიო
კატეგორია:რუსეთის ყურეები კატეგორია:წყნარი ოკეანის ყურეები
ერაყი
ერაყი, (არ:العراق); ოფიციალურად ერაყის რესპუბლიკა (جمهورية العراق, كؤماری عێراق, ) ქვეყანა დასავლეთი აზიაში, მოიცავს ზაგროსის მთების ჩრდილო-დასავლეთის უმეტეს ნაწილს, სირიის უდაბნოს აღმოსავლეთ ნაწილს და არაბეთის უდაბნოს ჩრდილოეთს.
ისტორია
მინი|[[ხამურაბის კანონთა კრებულის სტელას ფრაგმენტი]] ერაყმა 1921 წელს გამოაცხადა დამოუკიდებლობა. 1958 წლამდე ქვეყანას მართავდა ჰაშიმიტების დინასტია (ფაისალ I და ფაისალ II). მონარქიის დამხობის შემდეგ ერაყში რესპუბლიკური მმართველობა დამყარდა. 1968 წელს ხელისუფლების სათავეში მოვიდა პარტია ბაასი, რომელმაც „ანტიიმპერიალისტური კურსი“ აიღო და დაიწყო რეფორმების გატარება. 1974 წელს ქვეყნის ჩრდილოეთში გამოცხადდა ქურთისტანის ავტონომია. 1980-1988 წლებში ერაყი მონაწილეობდა ფართომასშტაბიან ომში ირანთან, ხოლო 1990 წელს იგი შეიჭრა მეზობელი ქუვეითის ტერიტორიაზე და მოახდინა მისი ანექსია. მხოლოდ საერთაშორისო კოალიციური ძალების აქტიური მონაწილეობით მოხერხდა აგრესიის შედეგების ლიკვიდაცია. დადგენილია, რომ ირანთან ომში ერაყმა ქიმიური იარაღი გამოიყენა, ხოლო 1988 წელს - ქვეყნის შიგნითა, ქურთების წინააღმდეგ. ამ ომების გამო, 1991 წელს გაერომ ერაყის მიმართ საერთაშორისო სანქციები დააწესა, რამაც გამანადგურებელი ეფექტი მოახდინა ქვეყნის ეკონომიკასა და მოსახლეობაზე. ერაყის ჩრდილოეთსა და სამხრეთში - შეიქმნა დახურული ზონები, სადაც პატრულირებდა აშშ-სა და ბრიტანეთის ავიაცია. ჩრდილოეთის დახურულ ზონაში ქურთებმა ავტონომიური რეგიონი შექმნეს. უკანასკნელ წლებში გაერო ცდილობდა დაეყოლიებინა ერაყის მმართველი რეჟიმი მასობრივი განადგურების იარაღის განადგურებაზე, მაგრამ უშედეგოდ. 2003 წლის მარტში აშშ-ს და დასავლური კოალიციის სამხედრო ინტერვენციის შედეგად სადამ ჰუსეინის რეჟიმი ჩამოშორებულ იქნა ხელისუფლებისაგან. ორი წლის განმავლობაში ქვეყანას მართავდა საოკუპაციო დროებითი ადმინისტრაცია, რომელმაც მოამზადა ერაყის სამოქალაქო ძალებისათვის ხელისუფლების გადაცემის წინაპირობები. 2005 წლის 6 აპრილს ჩატარდა ერაყის ისტორიაში პირველი დემოკრატიული არჩევნები. ქვეყნის პრეზიდენტად არჩეულ იქნა ჯალალ თალაბანი, ქურთი აჯანყებულების ყოფილი ლიდერი.
გეოგრაფია
thumb|left ქვეყანა მდებარეობს სამხრეთ-დასავლეთ აზიაში, ევფრატისა და ტიგროსის შუამდინარეთში. მისი მოსაზღვრე ქვეყნებია: თურქეთი, ირანი, ქუვეითი, საუდის არაბეთი, იორდანია, სირია. ფართობი შეადგენს 435 072 კვ. კმ-ს.
ადმინისტრაციული დაყოფა
ერაყი დაყოფილია 18 პროვინციად, (არაბულად: მუჰაფაზათი, پاریزگه - ფარიშა). პროვინციები დაყოფილია ოლქებად (ქადაში). ერაყის ქურთისტანი არის განსაკუთრებულ სტატუსის მქონე რეგიონი, რომელსაც აქვს თავისი მმართველობა და მილიცია. 300px|right|ერაყის პროვინციები
ეკონომიკა
ნავთობმა ქვეყანას კეთილდღეობა მოუტანა. 1972 წელს ერაყის სანავთობო კომპანია ნაციონალიზებულ იქნა. 1979 წელს ნავთობი ქვეყნის სავალუტო შემოსავლების 95 %-ს იძლეოდა.
სქოლიო
* კატეგორია:ახლო აღმოსავლეთის ქვეყნები კატეგორია:აზიის ქვეყნები კატეგორია:არაბულენოვანი ქვეყნები კატეგორია:გაეროს წევრი სახელმწიფოები
დოის-რიაშუსი
დოის-რიაშუსი (Dois Riachos) — მუნიციპალიტეტი ბრაზილიაში, ალაგოასის შტატში. მიეკუთვნება აგრესტი-ალგოანუს მეზორეგიონს.
2010 წლის მონაცემებით, მოსახლეობა 10 879 ადამიანს შეადგენდა. ფართობი 140 472 კმ²-ია. მოსახლეობის სიმჭიდროვე 77.45 კმ²-ზე.
რესურსები ინტერნეტში
კატეგორია:ალაგოასის შტატის მუნიციპალიტეტები
ინოკენტი X
მინი|მარჯვნივ|ინოკენტი X
ინოკენტი X (Innocent X; ერისკაცობაში ჯამბატისტა პამფილი; დ. 6 მაისი, 1574 — გ. 7 იანვარი, 1655) — რომის პაპი 1644–1655 წლებში.
ჯამბატისტა პამფილი დაიბადა 1574 წლის 6 მაისს რომში. მუშაობდა სხვადასხვა თანამდებობებზე რომის კურიაში. 1629 წელს მიიღო კარდინალის წოდება.
რესურსები ინტერნეტში
კატეგორია:რომის პაპები კატეგორია:დაბადებული 6 მაისი კატეგორია:დაბადებული 1574 კატეგორია:გარდაცვლილი 7 იანვარი კატეგორია:გარდაცვლილი 1655
იონიზაციის ენერგია
იონიზაციის ენერგია — კავშირის ენერგიის ერთ-ერთი სახეობაა ან, როგორც მას ზოგჯერ უწოდებენ, პირველი იონიზაციის პოტენციალი (I1) (მრავალელექტრონიანი ატომისათვის არსებობს მეორე, მესამე და ა.შ. იონიზაციის პოტენციალები, რომლებიც წარმოადგენენ ელექტრონის მოცილების ენერგიას მისი თავისუფალი კათიონისაგან მუხტით +1, +2 და ა.შ. ეს იონიზაციის პოტენციალები, როგორც წესი, ნაკლებად მნიშვნელოვანია ქიმიური ელემენტის დასახასიათებლად), წარმოადგენს უმცირეს ენერგიას, რომელიც საჭიროა თავისუფალი ატომიდან ელექტრონის მოსაცილებლად, მის დაბალ ენერგეტიკულ (ძირითად) მდგომარეობიდან უსასრულობაში. იონიზაციის ენერგია წარმოადგენს ატომის ერთ-ერთ მთავარ მახასიათებელს, რომელზედაც მნიშვნელოვანწილად დამოკიდებულია ატომებს შორის შექმნილი ქიმიური კავშირის ბუნება და სიმტკიცე. ატომის იონიზაციის ენერგიისაგან მნიშვნელოვნადაა დამოკიდებული ასევე შესაბამისი მარტივი ნივთიერების აღმდგენი თვისებები. ატომის იონიზაციის ენერგიაზე არსებითი გავლენა აქვს შემდეგ ფაქტორებს:
იონიზაციის ენერგიაზე აქვს გავლენა ასევე ნაკლებად მნიშვნელოვან ფაქტორებს, როგორებიცაა, კვანტურმექანიკური გაცვლითი ურთიერთქმედებები, ზურგის და მუხტის კორელაცია და სხვა.
რესურსები ინტერნეტში
კატეგორია:საერთო ქიმია კატეგორია:ენერგია კატეგორია:იონიზაცია
კუგლოფი
მინი|კუგლოფი კუგლოფი ( kouglof (ფრანგულად); აგრეთვე Kugelhupf, Guglhupf, Gugelhopf გერმანიაში და kougelhof, ან kougelhopf საფრანგეთში) არის საფუარიანი ნამცხვარი (ხშირად ქიშმიშით), რომელიც განსაკუთრებით გამოირჩევა მისი ფორმით. ისინი სპეციალური კექსის ფორმაში ცხვება, რაც ნამცხვარს მრგვალ ფორმას აძლევს, შუაში ნახვრეტით. ნამცხვარი პოპულარულია ცენტრალური ევროპის ბევრ რეგიონში, მათ შორის ელზასში (თუმცა, აქ დესერტი უამრავი სხვადასვა სახელითაა ცნობილი), ასევე სამხრეთ გერმანიაში, ავსტრიაში, შვეიცარიაში, ხორვატიაში, უნგრეთში, ბოსნიაში, სერბეთში, სლოვაკეთში, სლოვენიაში, ჩეხეთში და პოლონეთში. მას ბევრი საერთო აქვს იტალიურ საშობაო ტორტთან, რომელიც პანდოროს სახელით არის ცნობილი და ამერიკული ბუნტის ტორტთან. პენსილვანიის ჰოლანდიური დიასპორის სამზარეულო კულტურაში მას უწოდებენ Deitscher Kuche-ს (გერმანული ტორტი).
ისტორია
გვიანი შუასაუკუნეების ავსტრიაში კუგლოფით სტუმრებს მასპინძლობდნენ საზოგადოების დიდ შეკრებებში და განსაკუთრებულ ღონისძიებებზე, როგორიცაა ქორწილები. მას ამშვენებდნენ ყვავილებით, ფოთლებით, სანთლებით და სეზონური ხილით. ავსტრია-უნგრეთი ს იმპერიის დროს, ნამცხვარს Gugelhupf-ს უწოდებდნენ, ეს სახელი ბოლომდე შემორჩა და საბოლოოდ ვენის სამზარეულოს წიგნებშიც ამ სახელით შევიდა, როგორც დახვეწილი, მდიდარი გემოს მქონე ნამცხვარი, რომელსაც არომატიზებული იყო ვარდის წყლით და ნუშით. ავსტრიაში მისი მრავალი რეგიონალური ვარიანტი არსებობს, რაც მოწმობს კუგლოფის მზადების ფართო პრაქტიკას საუკუნეების განმავლობაში. რამდენიმე მონათხრობის მიხედვით, ნამცხვრის წარმოშობა რომაულ ხანას უკავშირდება,არსებობს ყალბი მითებიც იმის შესახებ, რომ ეს ნამცხვარი ბიბლიურ დროებში, "სამი ბრძენი კაცის" დროს წარმოიშვა. ნამცხვარი პოპულარობით სარგებლობდა როგორც პრესტიჟული საკონდიტრო ნაწარმი. მის საკონდიტროებში გავცელება იმპერატორ ფრანც იოზეფ ავსტრიელი ს დამსახურებაა, ხოლო მისი საფრანგეთში გავრცელება - მარი-ანტუანეტას.
დღეს
კუგლოფი იყო ტკბილეული, რომელიც აირჩა ავსტრიის წარმოსადგენად " Café Europe"-ში, როცა მოხდა ავსტრიის ამ იდეის განხორციელება 2006 წლის ევროპის დღეს (ამ ინიციატივის მიხედვით, ევროპის კავშირის 25 ქვეყნის და 2 იმ ქვეყნის დედაქალაქში, რომელიც ევროკავშირს მოგვიანებით შეურთდა, გაიხსნა ევროპის კაფე, რომელშიც ყველა მონაწილე ქვეყნის სამზარეულო იყო წარმოდგენილი).
ეტიმოლოგია
მინი|ჩეხური ბაბოვკა სიტყვის წარმოშობა სადავოა.
ნამცხვრის ძველი, სამხრეთ გერმანული სახელი აერთიანებს ძველ გერმანულ სიტყვებს Gugel (ტრადიციული გრძელი, წვეტიანი ქუდი), რომელიც ლათინური სიტყვიდან, cucullus-დან მოდის და ნიშნავს ქუდიან მოსასხამს; და Hupf-ს, რაც სიტყვასიტყვით ნიშნავს "ხტუნვას" ან "გადახტომას". ძმებმა გრიმებმა დაწერეს, რომ hupf შეიძლება მიანიშნებდეს საფუარის მიერ გამოწვეულ ცომის "ახტომაზე", აფუებაზე, მაგრამ ამის შესახებ არ არსებობს მყარი ეტიმოლოგიური მტკიცებულება. კუგლოფის ყველაზე ადრეული ამობეჭდური რეცეპტი ეკუთვნის მარქს რუპოლტს, 1581 წლის მზარეულის წიგნში. ის აღწერს "ქუდის ტორტს", როგორც გამორჩეული ფორმისა და დეკორაციის მქონე დესერტს, რომელიც ძველ ევროპულ ქუდებს წააგავდა.
ჩეხურად და სლოვაკურად მას bábovka ეწოდება, პოლონურად კი - babka. სლოვენიაში მისი სტანდარტული სახელია šarkelj.
მომზადება
კუგლოფი მზადდება საფუარიანი ცომით და სპეციალურ საცხობ ფორმაში ცხვება, რომელიც მაღალია, მრგვალი და შუაში ხვრელით. რეგიონის მიხედვით, მასში შეიძლება იყოს ქიშმიში, ნუში, ზოგჯერ კი კირშვასერის ალუბლის კონიაკი. ზოგიერთი რეგიონალური ვერსია (ჩეხური, უნგრული და სლოვაკური) ივსება ტკბილი დაფქული ყაყაჩოს თესლის ფენით.
სქოლიო
კატეგორია:ნამცხვარი კატეგორია:გერმანული დესერტები კატეგორია:შვეიცარიული სამზარეულო კატეგორია:ჩეხური სამზარეულო კატეგორია:სერბული სამზარეულო კატეგორია:მაკედონიური სამზარეულო
მლოკოსევიჩის იორდასალამი
ლიტერატურა
კატეგორია:ორლებნიანნი კატეგორია:იორდასალამისებრნი
The One (ელტონ ჯონის ალბომი)
The One — ელტონ ჯონის 23-ე სტუდიური ალბომი. იგი გამოვიდა 1992 წელს. დისკი გამოსცეს ლეიბლებმა MCA Records და Rocket Records. ალბომის პროდიუსერია კრის თომასი. გარეკანის დიზაინის ავტორია ჯანი ვერსაჩე.
The One ბრიტანეთში სამი კვირის მანძილზე ჩარტის მეორე პოზიციაზე იმყოფებოდა და პირველ ადგილზე არ მოხვედრილა. მიუხედავად ამისა, აშშ-ში იგი იყო მუსიკოსის ყველაზე გაყიდვადი ალბომი 1975 წლის შემდეგ.
ალბომზე მუშაობისას ელტონ ჯონმა ითანამშრომლა სხვადასხვა მუსიკოსთან. „Runaway Train“-ში ჟღერს ერიკ კლეპტონის ვოკალი. დევიდ გილმორი უკრავს სიმღერაში „Understanding Women“. ჯონის ყოფილი დრამერი, ნაიჯელ ოლსონი და ვოკალისტი კიკი დი, აგრეთვე გიტარისტი დეივი ჯონსტონი რამდენიმე სიმღერაში მონაწილეობენ.
The One იყო ელტონ ჯონის ალკოჰოლის, ბულიმიისა და ნარკოტიკებისგან 1991 წელს რეაბილიტაციის შემდგომ ჩაწერილი პირველი ალბომი. ეს არის მისი უკანასკნელი სტუდიური ალბომი, რომელზეც ჟღერს ციფრული ფორტეპიანო Roland RD-1000. მოგვიანებით მუსიკოსმა დაიწყო Yamaha Disklavier-ის გამოყენება.
RIAA-ს მიერ აშშ-ში ალბომს მიენიჭა ორმაგი პლატინის სტატუსი.
სერტიფიცირებები
}
სქოლიო
კატეგორია:ელტონ ჯონის ალბომები კატეგორია:1992 წლის ალბომები კატეგორია:The Rocket Record Company-ს ალბომები კატეგორია:ალბომები კრის თომასის პროდიუსერობით
ანდაქის უღელტეხილი
ანდაქი — უღელტეხილი საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს კავკასიონის მთავარ ქედზე, ზღვის დონიდან 2887 მ. მდინარე ფშავის არაგვის სათავეებს (უკანაფშავი) აკავშირებს მდინარე ანდაქის ხეობასთან (პირიქითა ხევსურეთი). უღელტეხილზე სუბალპური და ალპური მდელოებია.
სქოლიო
კატეგორია:მცხეთა-მთიანეთის მხარის უღელტეხილები
ანატომია
ანატომია (anatomia, anatomicus, ბერძნული სიტყვიდან ἀνατομία; ἀνα — კვლავ, ზემოდან + τέμνω — ვჭრი, ვჩეხავ, ვკვეთავ) — მეცნიერება, რომელიც შეისწავლის ორგანიზმისა და მისი ორგანოების ფორმას და აგებულებას.
განვითარების ისტორია
ანატომიის განვითარებაზე დიდი გავლენა მოახდინეს არისტოტელემ და კ. გალენოსმა. გალენოსის ანატომიის (რომელიც ძირითადად მაიმუნისა და ძაღლის შესწავლაზე იყო დაფუძნებული) კრიტიკული გადასინჯვა დაიწყო IX-XII საუკუნეებში. თანამედროვე ანატომიის ფუძემდებელია ბელგიელი მეცნიერი ანდრეას ვეზალიუსი. XVII საუკუნეში დასაბამი მიეცა მიკროსკოპულ ანატომიას. ანატომიის განვითარება რუსეთში დაიწყო მას შემდეგ, რაც პეტრე I-მა ნიდერლანდებში შეიძინა ფ. რუიშის ანატომიური მუზეუმი. ნ. პიროგოვმა ცალკე დარგად განავითარა ქირურგიული ანუ ტოპოგრაფიული ანატომია.
ქართული მედიცინის ძეგლებში — „უსწორო კარაბადინი“, „წიგნი სააქიმოჲ“, აგრეთვე თარგმნილ თეოლოგიურ-ფილოსოფიურ ტრაქტატებში — „ბუნებისათვის კაცისა“, „კაცისა შესაქმისათვის“ და სხვა. მრავლად მოიპოვება ანატომიური ტერმინები და ცნობები ანატომიიდან. „სამკურნალო წიგნი-კარაბადინის“ ავტორი ზაზა ფანასკერტელ-ციციშვილი საინტერესოდ განიხილავს ცალკეული ორგანოების ანატომიას და ფუნქციას. სულხან-საბა ორბელიანის ლექსიკონში განმარტებულია 50-მდე ანატომიური და ფიზიოლოგიური ტერმინი.
გირგა
რესურსები ინტერნეტში
კატეგორია:ეგვიპტის ქალაქები კატეგორია:სუჰაგის მუჰაფაზა
წვეროსანი ჩიტის ბირკა
წვეროსანი ჩიტის ბირკა (Lappula barbata) — ერთ- ან ორწლოვანი ბალახოვანი მცენარე ლაშქარასებრთა ოჯახისა. აქვს 20-70 სმ სიმაღლის, სწორად მდგომი, ზედა ნაწილში საგველასებურად დატოტვილი ღერო, რომელიც რბილი და მოკლე ბეწვითაა დაფარული. ფესვთანური ფოთლები შეკრებილია როზეტად, ფორმით ლანცეტა-ნიჩბისებურია, 3-7 სმ სიგრძისა და 5-8 მმ სიგანის. ყვავილედი მსხმოიარობისას (ე.ი. ნაყოფედი) სიგრძით 20 სმ-მდეა. გვირგვინი ცისფერია ან მოთეთრო, ბრტყელი, ბორბლისებური. ყვავილობს და ნაყოფმსხმოიარობს აპრილ-ივლისში.
გავრცელებულია კავკასიაში, სამხრეთ-აღმოსავლეთ ევროპაში, მცირე და შუა აზიაში, ირანში. საქართველოში გვხვდება აღმოსავლეთ ნაწილში, აჭარასა და იმერეთში. იზრდება მთის შუა სარტყლამდე — ქვიან ადგილებში, ნახევარუდაბნოს, სტეპისა და ფრიგანისეულ მცენარეულობაში.
სქოლიო
კატეგორია:ჩიტის ბირკა
ჰენრიკ სენკევიჩი
ჰენრიკ სენკევიჩი (Henryk Sienkiewicz; სრული სახელი Henryk Adam Aleksander Pius Sienkiewicz; დ. 5 მაისი 1846, ვოლია–ოკშეისკა ნა პოდლიაშიე — გ. 15 ნოემბერი 1916, ვევე, შვეიცარია) — პოლონელი მწერალი, 1905 წელს ლიტერატურის დარგში ნობელის პრემიის ლაურეატი. ცნობილია ისტორიული რომანებით, მათ შორის ყველაზე მეტად მსოფლიო ბესტსელერით „ვიდრე ჰხვალ?“ (1896).